techiaith/cofnodycynulliad_en-cy huggingface dataset:
English: I fully understand that point and that, of course, was included in the original statement. But the idea that, for a project that would be funded privately to the tune of £375 million, a guarantee on the part of the Welsh Government that would cover less than half of that could be put on the Welsh Government's books as entirely a public sector project is self-evidently ridiculous. And therefore, there must be a way through this. The Welsh Government guarantee would never be called upon upfront in any event under the terms of the deal, because it's an annual amount that the Government would be obliged to pay. The worst-case scenario is that the assets were built and that the racetrack itself never made a penny of profit so as to pay the interest to the investors - Aviva in this particular instance. Then, the Government would be called upon on annual basis to pay that element of the guarantee to them. You will never be called upon to provide £210 million in a single lump sum, and the £8 million worst-case guarantee is amortised over a period of 35 years. It's absolutely preposterous that these Government accounting conventions should be used to frustrate a project that would utterly transform the whole of south-east Wales. Surely the Welsh Government ought to exert itself and strain every sinew to try and find a way through.
Welsh: Rwy'n deall y pwynt hwnnw'n llwyr ac roedd hynny, wrth gwrs, wedi ei gynnwys yn y datganiad gwreiddiol. Ond mae'r syniad, ar gyfer prosiect a fyddai'n cael ei ariannu'n breifat am gost o £375 miliwn, gwarant ar ran Llywodraeth Cymru a fyddai'n cwmpasu llai na hanner hynny y gellid ei roi ar lyfrau Llywodraeth Cymru fel prosiect sector cyhoeddus yn gyfan gwbl yn amlwg yn hurt. Ac felly, mae'n rhaid bod ffordd drwy hyn. Ni fyddai gwarant Llywodraeth Cymru byth yn cael ei alw amdano ymlaen llaw beth bynnag o dan delerau'r cytundeb, gan ei fod yn swm blynyddol y byddai'r Llywodraeth yn gorfod ei dalu. Y sefyllfa waethaf fyddai bod yr asedau yn cael eu hadeiladu ac na fyddai'r trac rasio ei hun yn gwneud ceiniog o elw er mwyn talu'r llog i'r buddsoddwyr - Aviva yn yr achos penodol hwn. Yna, byddai galw blynyddol ar y Llywodraeth i dalu'r elfen honno o'r warant iddyn nhw. Ni fydd byth alwad arnoch i ddarparu £210 miliwn mewn un cyfandaliad, ac mae'r warant £8 miliwn yn y sefyllfa waethaf wedi ei amorteiddio dros gyfnod o 35 mlynedd. Mae'n gwbl afresymol y dylid defnyddio'r confensiynau cyfrifyddu Llywodraeth hyn i rwystro prosiect a fyddai'n llwyr weddnewid de-ddwyrain Cymru gyfan. Does bosib na ddylai Llywodraeth Cymru ymestyn ei hun a gwneud pob ymdrech posibl i geisio dod o hyd i ffordd drwy hyn.
English: We can't ignore the reality of the fact that there is a high risk, in our judgement, that we would see £373 million lost to the Welsh capital budget. That is something that no responsible Government could ignore. I come back to the point that if the project was able to stand on its own - . This isn't a Government project; this is a project that's come forward from a private consortium. The question that's never been answered is why the project can't stand on its own two feet. If it is deemed to be that successful by the private investors, then people will ask the question why that is. We have worked, of course, with the business, they've brought forward several schemes over the past few years and we've tried to help them in any way, but they did not meet our conditions that we set down. We've examined all the risks, and it's quite clear that the risks are too high to proceed with this scheme.
Welsh: Ni allwn anwybyddu realiti'r ffaith fod risg uchel, yn ein barn ni, y byddem ni'n gweld £373 miliwn yn cael ei golli o gyllideb cyfalaf Cymru. Mae hynny'n rhywbeth na allai unrhyw Lywodraeth gyfrifol ei anwybyddu. Rwy'n dod yn ôl at y pwynt pe byddai'r prosiect yn gallu sefyll ar ei - . Nid prosiect Llywodraeth yw hwn; prosiect sydd wedi dod ymlaen o gonsortiwm preifat yw hwn. Y cwestiwn nad yw erioed wedi cael ei ateb yw pam na all y prosiect sefyll ar ei draed ei hun. Os yw'r buddsoddwyr preifat yn meddwl ei fod mor llwyddiannus â hynny, yna bydd pobl yn gofyn y cwestiwn pam mae hynny. Rydym ni wedi gweithio, wrth gwrs, gyda'r busnes, maen nhw wedi cyflwyno sawl cynllun yn ystod y blynyddoedd diwethaf ac rydym ni wedi ceisio eu helpu nhw mewn unrhyw ffordd, ond ni wnaethant fodloni'r amodau a osodwyd gennym. Rydym ni wedi archwilio'r holl risgiau, ac mae'n eithaf amlwg bod y risgiau'n rhy uchel i fwrw ymlaen â'r cynllun hwn.
English: But not too high, apparently, to conjure up £100 million out of the back pocket as a reaction to this failure. And, if it's possible to find £100 million upfront, effectively, now, why is it impossible to find £8 million a year, in three years' time, for the following 30 years? Surely - I repeat the question - with an ounce of imagination, there must be a way through this. And the Welsh Government would have the united support, I think, of all the parties in this Assembly behind it to make this project succeed. Surely the prize is too great to give up at this stage.
Welsh: Ond nid yn rhy uchel, yn ôl pob tebyg, i gonsurio £100 miliwn allan o'r boced gefn mewn ymateb i'r methiant hwn. Ac, os yw'n bosibl dod o hyd i £100 miliwn ymlaen llaw, i bob pwrpas, nawr, pam mae'n amhosibl dod o hyd i £8 miliwn y flwyddyn, ymhen tair blynedd, am y 30 mlynedd ganlynol? Does bosib - ailadroddaf y cwestiwn - gydag owns o ddychymyg, mae'n rhaid bod ffordd drwy hyn. A byddai gan Lywodraeth Cymru gefnogaeth unedig, rwy'n credu, yr holl bleidiau yn y Cynulliad hwn y tu ôl iddi i wneud i'r prosiect hwn lwyddo. Does bosib nad yw'r wobr yn rhy fawr i roi'r gorau iddi ar y cam hwn.
English: It is the responsibility of the circuit to bring forward any new proposal, not the Welsh Government. This isn't a Welsh Government scheme. The circuit were given conditions that they had to meet and they did not meet those conditions when we looked at the due diligence. He says it's £100 million out of the back pocket; it's £100 million over 10 years. So, not suddenly £100 million in the space of one year. That is the commitment that we make to Ebbw Vale to bring the jobs to the technology park, and we are confident, having spoken to businesses, that that technology park will be a success.
Welsh: Cyfrifoldeb y gylchffordd yw cyflwyno unrhyw gynnig newydd, nid Llywodraeth Cymru. Nid cynllun Llywodraeth Cymru yw hwn. Rhoddwyd amodau i'r gylchffordd yr oedd yn rhaid iddynt eu bodloni ac ni wnaethant fodloni'r amodau hynny pan edrychwyd ar y diwydrwydd dyladwy. Mae'n dweud ei fod yn £100 miliwn allan o'r boced gefn; mae'n £100 miliwn dros 10 mlynedd. Felly, nid £100 miliwn yn sydyn yn ystod un flwyddyn. Dyna'r ymrwymiad a wnawn i Lynebwy i ddod â'r swyddi i'r parc technoleg, ac rydym ni'n ffyddiog, ar ôl siarad â busnesau, y bydd y parc technoleg hwnnw yn llwyddiant.
English: Yes. As I said in my statement on the legislative programme on 27 June, we will introduce a local government Bill in the second year of our programme to reform local government.
Welsh: Gwnaf. Fel y dywedais yn fy natganiad ar y rhaglen ddeddfwriaethol ar 27 Mehefin, byddwn yn cyflwyno Bil llywodraeth leol yn ystod ail flwyddyn ein rhaglen i ddiwygio llywodraeth leol.
English: First Minister, local authorities deliver key services to our communities, so it's vitally important that we have a thriving local democracy. A fundamental requirement of that is local authorities that reflect their local populations, but the most recent local elections delivered something like 28 per cent of our councillors across Wales in terms of women councillors, with individual local authorities ranging from something like 10 per cent to 40 per cent. So, we do need to make progress. Would you agree with me that one important aspect of making necessary progress is to have strong role models amongst our female councillors in Wales? Would you also join me in welcoming the re-election of Debbie Wilcox to lead Newport City Council, and, in a subsequent election, to lead the Welsh Local Government Association, and so to lead local government in Wales?
Welsh: Prif Weinidog, mae awdurdodau lleol yn darparu gwasanaethau allweddol i'n cymunedau, felly mae'n hanfodol bwysig bod gennym ni ddemocratiaeth leol ffyniannus. Un o ofynion sylfaenol hynny yw awdurdodau lleol sy'n adlewyrchu eu poblogaethau lleol, ond darparodd yr etholiadau lleol diweddaraf rywbeth fel 28 y cant o'n cynghorwyr ledled Cymru o ran cynghorwyr sy'n fenywod, gydag awdurdodau lleol unigol yn amrywio o rywbeth fel 10 y cant i 40 y cant. Felly, mae angen i ni wneud cynnydd. A fyddech chi'n cytuno â mi mai un agwedd bwysig ar wneud y cynnydd angenrheidiol yw cael esiamplau cryf ymhlith ein cynghorwyr benywaidd yng Nghymru? A wnewch chi hefyd ymuno â mi i groesawu ail-ethol Debbie Wilcox i arwain Cyngor Dinas Casnewydd, ac, mewn etholiad dilynol, i arwain Cymdeithas Llywodraeth Leol Cymru, ac felly i arwain llywodraeth leol yng Nghymru?
English: Yes, I do very much welcome Debbie's election. She's the first of many, I hope, because we can't say that local government representatives are truly representative of the entire community in Wales. We're a long way from being able to say that. I can say that, prior to the local elections, we ran a number of projects as part of the diversity in democracy programme; 51 individuals from under-represented groups participated in the programme, and 16 of them stood as candidates in the local government elections this May. So, some progress, but true to say much progress needs to happen yet.
Welsh: Ydw, rwy'n sicr yn croesawu ethol Debbie. Hi yw'r cyntaf o lawer, rwy'n gobeithio, oherwydd ni allwn ddweud bod cynrychiolwyr llywodraeth leol yn wirioneddol gynrychioliadol o'r gymuned gyfan yng Nghymru. Rydym ni'n bell o allu dweud hynny. Gallaf ddweud, cyn yr etholiadau lleol, y cynhaliwyd nifer o brosiectau gennym yn rhan o'r rhaglen amrywiaeth mewn democratiaeth; cymerodd 51 o unigolion o grwpiau heb gynrychiolaeth ddigonol ran yn y rhaglen, ac fe wnaeth 16 ohonynt sefyll fel ymgeiswyr yn yr etholiadau llywodraeth leol ym mis Mai. Felly, rhywfaint o gynnydd, ond mae'n wir i ddweud bod angen llawer mwy o gynnydd eto.
English: First Minister, the future generations Act is referenced widely within the local government reform White Paper, and it is abundantly clear that this particular Act provides us with a superb opportunity to contribute towards successful reform of local government. Tackling poverty is also a key theme within that Act. Given the timing of the cessation of Communities First, and in line with local authority reform, what consideration have you made to include a poverty reduction stream in those changes going forward?
Welsh: Prif Weinidog, cyfeirir yn eang at Ddeddf cenedlaethau'r dyfodol yn y Papur Gwyn diwygio llywodraeth leol, ac mae'n gwbl eglur fod y Ddeddf benodol hon yn rhoi cyfle gwych i ni gyfrannu at ddiwygio llywodraeth leol yn llwyddiannus. Mae trechu tlodi hefyd yn thema allweddol yn y Ddeddf honno. O ystyried amseriad dod â Cymunedau yn Gyntaf i ben, ac yn unol â diwygio awdurdodau lleol, pa ystyriaeth ydych chi wedi ei rhoi i gynnwys ffrwd lleihau tlodi yn y newidiadau hynny wrth symud ymlaen?
English: Well, as part of the local government Bill that we will introduce, we will of course - this is no secret - look at ensuring that local authorities work together on a regional basis in order to deliver services for the people that they represent. I'm sure local authorities will accept that poverty reduction is, of course, a hugely important role that they are able to play, and of course they will be able to do that working together across a wider area.
Welsh: Wel, yn rhan o'r Bil llywodraeth leol y byddwn ni'n ei gyflwyno, byddwn wrth gwrs - nid yw hyn yn gyfrinach - yn ceisio sicrhau bod awdurdodau lleol yn gweithio gyda'i gilydd ar sail ranbarthol er mwyn darparu gwasanaethau i'r bobl y maen nhw'n eu cynrychioli. Rwy'n siŵr y bydd awdurdodau lleol yn derbyn bod lleihau tlodi, wrth gwrs, yn swyddogaeth hynod bwysig y gallant ei chyflawni, ac wrth gwrs byddan nhw'n gallu gwneud hynny gan gydweithio ar draws ardal ehangach.
English: There's been a great deal of emphasis on collaboration between councils at the regional level in the Welsh Government's White Paper, 'Resilience and renewed'. Plaid Cymru is eager to see the four western counties of Wales working strategically on issues that are unique to west Wales and arise from that unique knitting of the rural economy, housing, planning and the Welsh language. We could enhance that to create a regional assembly for the west, which would work alongside the city regions. As Eluned Morgan notes, the Government here does need to support rural Wales, but the creation of a new commissioner isn't the most efficient way of doing that, in my view. Do you agree that encouraging collaboration between the westerly counties does provide an initial solution that is cost-effective and practical as well as being sensible?
Welsh: Mae llawer o bwyslais ar gydweithio rhwng cynghorau ar lefel ranbarthol ym Mhapur Gwyn y Llywodraeth, 'Cadernid ac adnewyddiad'. Mae Plaid Cymru yn awyddus i weld pedair sir y gorllewin yn cydweithio yn strategol ar faterion sy'n unigryw i'r gorllewin ac sy'n codi o'r plethiad hanfodol hwnnw sydd yna rhwng yr economi wledig, tai, cynllunio a'r iaith Gymraeg. Fe ellir ehangu ar hynny i greu rhanbarth neu gynulliad y gorllewin a fydd yn gweithio ochr yn ochr â'r dinas-ranbarthau. Fel y mae Eluned Morgan yn nodi, mae angen i'r Llywodraeth yma gefnogi cefn gwlad Cymru, ond nid creu comisiynydd newydd ydy'r ffordd fwyaf effeithiol o gyflawni hynny, yn fy marn i. A ydych chi'n cytuno bod annog cydweithio rhwng siroedd y gorllewin yn cynnig ateb cychwynnol cost-effeithiol, ymarferol a synhwyrol?
English: Yes, I do, and it's all-important that that does happen. The aim of the Bill - and we always use the word 'Mesur' in Welsh, Llywydd - is that that does happen, because we've been looking at the educational consortia model, and we've seen that things have improved year on year, when you see the local education authorities working together. Of course, that's what we want to build on in looking at the legislation.
Welsh: Ydw, ac mae'n hollbwysig, wrth gwrs, fod hynny yn digwydd, a nod y Mesur yw sicrhau - a Mesur yw'r gair yr ydym ni'n dal i'w ddefnyddio, wrth gwrs, Llywydd - a nod y Mesur yw sicrhau bod hynny'n digwydd. Rydym ni'n gwybod, wrth edrych ar y model sydd wedi bod yna yn addysg, sef y consortia yn addysg, fod pethau wedi gwella flwyddyn ar ôl blwyddyn lle mae awdurdodau lleol wedi gweithio gyda'i gilydd. Dyna, wrth gwrs, rydym ni'n moyn adeiladu arno wrth edrych ar y ddeddfwriaeth.
English: Young people's access to tobacco products has been successfully reduced as a result of legislation. The Public Health (Wales) Act 2017, the seal of which I applied yesterday, provides further safeguards with the introduction of a retail register and an offence of handing over tobacco products to those under 18.
Welsh: Mae gallu pobl ifanc i gael gafael ar gynhyrchion tybaco wedi cael ei leihau yn llwyddiannus o ganlyniad i ddeddfwriaeth. Mae Deddf Iechyd y Cyhoedd (Cymru) 2017, y gwnes i gymhwyso ei sêl ddoe, yn darparu mesurau diogelu pellach trwy gyflwyno cofrestr manwerthu a throsedd o drosglwyddo cynhyrchion tybaco i'r rheini sy'n iau na 18 oed.
English: Thank you for that. Well, the 2016 Tobacco Manufacturers' Association's anti-illicit trade survey found that 62 per cent of Welsh smokers purchased non-duty-paid tobacco products. The financial rewards of this illicit trade are high; the penalties are low. This is threatening one in eight corner shops in Wales and across the UK, and most worryingly, people don't understand the added health risks of this type of tobacco. What consideration has your Government given alone or perhaps working with the Her Majesty's Revenue and Customs to tackle this?
Welsh: Diolch i chi am hynna. Wel, canfu arolwg masnach gwrth-anghyfreithlon 2016 Cymdeithas y Gweithgynhyrchwyr Tybaco fod 62 y cant o ysmygwyr yng Nghymru wedi prynu cynhyrchion tybaco heb dollau. Mae gwobrau ariannol y fasnach anghyfreithlon hon yn fawr; mae'r cosbau yn fach. Mae hyn yn bygwth un o bob wyth o siopau cornel yng Nghymru a ledled y DU, ac yn fwyaf pryderus, nid yw pobl yn deall risgiau iechyd ychwanegol y math hwn o dybaco. Pa ystyriaeth y mae eich Llywodraeth wedi ei rhoi ar ei phen ei hun neu'n gweithio gyda Chyllid a Thollau Ei Mawrhydi efallai, i fynd i'r afael â hyn?
English: It is a matter ultimately for the HMRC to enforce any breaches of excise law. That is not a reason to lower taxes, obviously, on tobacco - the Member's not suggesting that, in fairness to him. But it is hugely important that people are able to provide intelligence to the enforcement agencies and, of course, I know that checks are carried out at the airports, particularly from areas that are seen as areas of risk when it comes to importing tobacco and cigarettes, particularly from jurisdictions where the prices are very, very low. But, obviously, we seek to work with HMRC in order to reduce and eliminate smuggling.
Welsh: Mae'n fater y pen draw i CThEM orfodi unrhyw achosion o dorri cyfraith ecséis. Nid yw hynny'n rheswm i ostwng trethi, yn amlwg, ar dybaco - nid yw'r Aelod yn awgrymu hynny, er tegwch iddo. Ond mae'n hynod bwysig bod pobl yn gallu darparu gwybodaeth i'r asiantaethau gorfodi ac, wrth gwrs, gwn fod archwiliadau'n cael eu cynnal yn y meysydd awyr, yn enwedig o ardaloedd yr ystyrir eu bod yn ardaloedd o risg pan ddaw i fewnforio tybaco a sigaréts , yn enwedig o awdurdodaethau lle mae'r prisiau yn isel dros ben. Ond, yn amlwg, rydym ni'n ceisio gweithio gyda CThEM i leihau a rhoi terfyn ar smyglo.
English: First Minister, in 2015 small shops and retailers fell into line with large businesses with it being illegal for them to display cigarettes and tobacco in public. At the time the Minister for Health and Social Services, Mark Drakeford, stated smoking still causes around 5,450 deaths in Wales each year. Around half of all regular smokers will die prematurely from smoking-related illnesses, and that's why we will continue to work tirelessly to reduce smoking levels to 16 per cent by 2020. First Minister, what progress is being made to hit that 2020 target, what challenges do we face to meet it, and what further action can the Welsh Government take to fulfil our aim?
Welsh: Prif Weinidog, yn 2015 dechreuodd siopau a manwerthwyr bach weithredu ar yr un sail â busnesau mawr wrth iddi ddod yn anghyfreithlon iddyn nhw arddangos sigaréts a thybaco yn gyhoeddus. Ar y pryd, dywedodd y Gweinidog Iechyd a Gwasanaethau Cymdeithasol, Mark Drakeford, bod ysmygu yn dal i achosi tua 5,450 o farwolaethau yng Nghymru bob blwyddyn. Bydd tua hanner yr holl ysmygwyr rheolaidd yn marw cyn eu hamser o afiechydon sy'n gysylltiedig ag ysmygu, a dyna pam y byddwn yn parhau i weithio'n ddiflino i ostwng lefelau ysmygu i 16 y cant erbyn 2020. Prif Weinidog, pa gynnydd sy'n cael ei wneud i gyrraedd y targed hwnnw yn 2020, a pha heriau ydym ni'n eu hwynebu i'w fodloni, a pha gamau pellach all Llywodraeth Cymru eu cymryd i gyflawni ein nod?
English: Well, the tobacco control delivery plan will be published later this year. That'll ensure that action remains targeted to achieve our goal of reducing adult smoking prevalence to 16 per cent by 2020, and it will outline a number of measures to reduce smoking further, to prevent young people from taking it up in the first place, to improve cessation support, as well, and, of course, to further denormalise tobacco use.
Welsh: Wel, bydd y cynllun cyflawni ar reoli tybaco yn cael ei gyhoeddi yn ddiweddarach eleni. Bydd hwnnw'n sicrhau bod camau gweithredu yn parhau i fod wedi'u targedu i gyflawni ein nod o leihau nifer yr ysmygwyr ymhlith oedolion i 16 y cant erbyn 2020, a bydd yn amlinellu nifer o fesurau i leihau ysmygu ymhellach, er mwyn atal pobl ifanc rhag dechrau yn y lle cyntaf, i wella'r cymorth i roi'r gorau iddi, hefyd, ac, wrth gwrs, i ddadnormaleiddio'r defnydd o dybaco ymhellach.
English: We are supporting specific actions in our transition to a low-carbon economy, such as deploying renewable energy and increasing recycling. We are also establishing the longer term framework to meet our legislative target within the Environment (Wales) Act 2016 of reducing emissions by 80 per cent by 2050.
Welsh: Rydym ni'n cefnogi camau gweithredu penodol wrth inni drosglwyddo i economi carbon isel, er enghraifft defnyddio ynni adnewyddadwy a chynyddu ailgylchu. Rydym ni hefyd yn sefydlu'r fframwaith tymor hirach ar gyfer cwrdd â'n targed cyfreithiol yn Neddf yr Amgylchedd (Cymru) 2016, sef lleihad o 80 y cant mewn allyriadau erbyn y flwyddyn 2050.
English: Thank you, First Minister. You will know that the Climate Change, Environment and Rural Affairs Committee has just published a report last week evaluating the performance of the UK and the devolved nations against their environmental targets and noting improvements in Wales in the waste and industrial sectors, but also noting an increase in emissions from business premises, homes and in the transport sector. On the basis of this performance, they say it's likely that Wales will not attain the target of a 40 per cent reduction in emissions by 2020 and that action needs to be taken as a matter of urgency. Does the Government accept that assessment and what specific steps will the Government take on the basis of the committee's report?
Welsh: Diolch, Brif Weinidog. Byddwch chi'n gwybod bod y Pwyllgor Newid Hinsawdd, Amgylchedd a Materion Gwledig newydd gyhoeddi adroddiad yr wythnos diwethaf yn cloriannu perfformiad y Deyrnas Unedig a'r cenhedloedd datganoledig yn erbyn eu targedau amgylcheddol ac yn nodi gwelliannau yng Nghymru yn y sectorau gwastraff a diwydiannol, ond yn nodi cynnydd mewn allyriadau o adeiladau busnes, anheddau ac yn y sector drafnidiaeth. Ar sail y perfformiad hwn, maen nhw'n dweud y bydd yn debygol na fydd Cymru yn cyrraedd y targed o 40 y cant llai o allyriadau erbyn 2020 a bod angen gweithredu ar fyrder. A ydy'r Llywodraeth yn derbyn yr asesiad hwnnw a pha gamau penodol fydd y Llywodraeth yn eu cymryd ar sail adroddiad y pwyllgor?
English: Yes, and, of course, the greatest source of emissions is the energy sector itself, so what we need to ensure is that more renewable energy is available, for example in the lagoon in Swansea bay. That would make a big difference, not just to the environment but also, of course, by creating jobs in Wales. So, we're still waiting to see what the UK Government will decide on the Swansea lagoon.
Welsh: Ydym. Wrth gwrs, ffynhonnell fwyaf allyriadau yw'r sector ynni ei hunan. So, felly, beth sydd eisiau ei sicrhau yw bod mwy o ynni adnewyddadwy ar gael, er enghraifft y lagŵn - y lagŵn ym mae Abertawe. Byddai hwnnw yn gwneud gwahaniaeth mawr, nid dim ond i'r amgylchedd ond hefyd, wrth gwrs, drwy greu swyddi yng Nghymru. Felly, rydym ni'n dal i aros i weld beth fydd Llywodraeth y Deyrnas Unedig yn ei benderfynu ynglŷn â'r lagŵn hwnnw.
English: First Minister, Natural Resources Wales's report 'Tree Cover in Wales' Towns and Cities' found that 1 per cent of all tree cover is found in areas of high-density housing, and the Welsh Government's own report on local air quality management in Wales identified increasing tree cover as key to improving general well-being, reducing greenhouse gases and improving air quality. Are you committed to seeing a significant increase in the amount of urban woodland we have?
Welsh: Prif Weinidog, canfu adroddiad Cyfoeth Naturiol Cymru 'Gorchudd Coed yn Nhrefi a Dinasoedd Cymru' bod 1 y cant o'r holl orchudd coed i'w ganfod mewn ardaloedd dwysedd uchel o dai, a nododd adroddiad Llywodraeth Cymru ei hun ar reoli ansawdd aer lleol yng Nghymru bod cynyddu gorchudd coed yn allweddol i wella llesiant cyffredinol, i leihau nwyon tŷ gwydr ac i wella ansawdd yr aer. A ydych chi yn ymrwymedig i weld cynnydd sylweddol i faint o goetir trefol sydd gennym ni?